## Nuria Montes qualifica de “molt bona notícia el fet que la factoria de Ford Almussafes produirà 300.000 vehicles a l’any d’un nou model de cotxe”

*** La Conselleria es posa a la disposició de la direcció i el Comité d’Empresa per a treballar conjuntament en la capacitació tècnica de la plantilla**

La consellera d’Innovació, Indústria, Comerç i Turisme, Nuria Montes, ha qualificat de “molt bona notícia el fet que Ford haja anunciat que la factoria d’Almussafes fabricarà 300.000 vehicles a l’any d’un nou model de cotxe a partir de 2027”.

Nuria Montes creu que este anunci suposa obrir una “nova era a Almussafes”, al mateix temps que requerirà un important esforç d’adaptació, tant de la factoria com de la seua plantilla.

En este sentit, la Conselleria es posa a la disposició tant de la direcció de la planta com del seu comité d’empresa per a treballar conjuntament durant el període transitori que s’obri des d’ara fins al llançament del nou vehicle, previst per a mitjan 2027.

En concret, Montes ha subratllat la importància de treballar en la formació i la capacitació de la plantilla, que farà realitat la fabricació d’este nou cotxe, que, segons el Comité d’Empresa, no serà 100 % elèctric, però garantirà més càrrega de treball.

Fecha: 10/05/2024